CELEX: 32011D0308
Language: lv
Date: 2011-05-19 00:00:00
Title: 2011/308/ES: Padomes Lēmums ( 2011. gada 19. maijs ) par dalībvalstu nodarbinātības politikas pamatnostādnēm

26.5.2011   
            
            
               LV
            
            
               Eiropas Savienības Oficiālais Vēstnesis
            
            
               L 138/56
            
         PADOMES LĒMUMS
   (2011. gada 19. maijs)
   par dalībvalstu nodarbinātības politikas pamatnostādnēm
   (2011/308/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 148. panta 2. punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta atzinumu (1),
   ņemot vērā Eiropas Ekonomikas un sociālo lietu komitejas atzinumu (2),
   pēc apspriešanās ar Reģionu komiteju,
   ņemot vērā Nodarbinātības komitejas atzinumu,
   tā kā:
   
               (1)
            
            
               Līguma par Eiropas Savienības darbību (LESD) 145. pantā ir noteikts, ka, lai sasniegtu Līguma par Eiropas Savienību 3. pantā izvirzītos mērķus, dalībvalstīm un Savienībai ir jāizstrādā koordinēta stratēģija nodarbinātības jomā, īpaši atbalstot kvalificētu, mācītu un pielāgoties spējīgu darbaspēku un darba tirgus, kas spētu reaģēt uz pārmaiņām ekonomikā.
            
         
               (2)
            
            
               Komisijas ierosinātā stratēģija “Eiropa 2020” ļauj Savienībai virzīt savu ekonomiku uz gudru, ilgtspējīgu un integrējošu izaugsmi, ko papildinātu augsts nodarbinātības līmenis, darba ražīgums un sociālā kohēzija. 2010. gada 13. jūlijā Padome pieņēma Ieteikumu par vispārējām pamatnostādnēm dalībvalstu un Savienības ekonomikas politikai (3). Turklāt 2010. gada 21. oktobrī Padome pieņēma Lēmumu 2010/707/ES par dalībvalstu nodarbinātības politikas pamatnostādnēm (4) (turpmāk “nodarbinātības pamatnostādnes”). Šis pamatnostādņu kopums veido integrētās pamatnostādnes stratēģijas “Eiropa 2020” īstenošanai. Pieci attiecīgajās integrētajās pamatnostādnēs minētie pamatmērķi ir kopēji mērķi, kas ir pamatā dalībvalstu rīcībai, ņemot vērā to attiecīgās sākuma pozīcijas un valstu apstākļus, un nosaka Savienības rīcību. Eiropas Nodarbinātības stratēģijai ir vadoša loma, lai īstenotu stratēģijas “Eiropa 2020” nodarbinātības un darba tirgus mērķus.
            
         
               (3)
            
            
               Integrētās pamatnostādnes saskan ar 2010. gada 17. jūnija Eiropadomes secinājumiem. Dalībvalstīm integrētajās pamatnostādnēs ir doti precīzi norādījumi, kā izstrādāt valsts reformu programmas un īstenot reformas, atspoguļojot savstarpējo atkarību un ņemot vērā Stabilitātes un izaugsmes paktu. Nodarbinātības pamatnostādnēm vajadzētu būt visu konkrētām valstīm paredzētu ieteikumu pamatā, kurus Padome saskaņā ar LESD 148. panta 4. punktu adresētu dalībvalstīm līdztekus konkrētiem dalībvalstīm domātiem ieteikumiem saskaņā ar minētā Līguma 121. panta 4. punktu. Nodarbinātības pamatnostādnes būtu arī jāievēro, izstrādājot Vienoto nodarbinātības ziņojumu, ko Padome un Komisija ik gadu iesniedz Eiropadomei.
            
         
               (4)
            
            
               Pārbaudot dalībvalstu reformu programmas, kas iekļautas Vienotajā nodarbinātības ziņojumā, ko Padome pieņēma 2011. gada 7. martā, kļūst skaidrs, ka dalībvalstīm arī turpmāk būtu jāpievēršas šādām prioritātēm: dalības darba tirgū palielināšana un strukturālā bezdarba samazināšana, kvalificēta darbaspēka izveide, kas atbilst darba tirgus vajadzībām, darba kvalitātes un mūžizglītības veicināšana, izglītības un apmācības sistēmu snieguma uzlabošana visos līmeņos un līdzdalības palielināšana terciārā izglītībā, sociālās integrācijas veicināšana un nabadzības apkarošana.
            
         
               (5)
            
            
               Lai nodrošinātu orientāciju uz to īstenošanu, 2010. gadā pieņemtajām nodarbinātības pamatnostādnēm būtu jāpaliek nemainīgām līdz 2014. gadam. Starpposmā līdz 2014. gada beigām to atjaunināšanas iespējām vajadzētu palikt stingri ierobežotām.
            
         
               (6)
            
            
               Dalībvalstīm, īstenojot nodarbinātības pamatnostādnes, būtu jāapsver iespēja izmantot Eiropas Sociālo fondu,
            
         IR PIEŅĒMUSI ŠO LĒMUMU.
   1. pants
   Dalībvalstu nodarbinātības politikas pamatnostādnes, kas izklāstītas pielikumā Lēmumam 2010/707/ES, ar šo tiek saglabātas 2011. gadam, un dalībvalstis tās ņem vērā savā nodarbinātības politikā.
   2. pants
   Šis lēmums ir adresēts dalībvalstīm.
   
      Briselē, 2011. gada 19. maijā
      
         
            Padomes vārdā –
         
            priekšsēdētājs
         
         BALOG Z.
      
   
   
      (1)  2011. gada 17. februāra atzinums (Oficiālajā Vēstnesī vēl nav publicēts).
   
      (2)  2011. gada 16. februāra atzinums (Oficiālajā Vēstnesī vēl nav publicēts).
   
      (3)  OV L 191, 23.7.2010., 28. lpp.
   
      (4)  OV L 308, 24.11.2010., 46. lpp.